gentaiscool/nusaparagraph_topic huggingface dataset:
Kebun Raya Bogor kui panggon sing kerep tak kunjungi sak ben aku neng mampir neng Bogor. Eyang kakung lan eyang putriu sing seko bapak seneng banget karo taneman dadi aku uga melu-melu seneng. Kebun Raya Bogor kui jembar banget. Yen dimuturi jobone ono sekitar 5 km. Kebun Raya Bogor digawe karo wong Inggris sing tau jajah Indonesia, Raffles. Raffles kui ugo sing nemuke bunga bangke jenis raflesia arnoldi, sing tekan saiki dadi salah siji daya tarik panggon wisata kui. Bagian sing paling favorit kui neng Kebun Raya Bogor kui omah koco. Mergo neng kono, aku iso nemu akeh jenis kembang anggrek.

Topic: leisures
Kangmas kula nyambut damel dados juru masak wonten restoran hotel. Nalika sekolah, kula wonten praktik nyambut damel wonten restoran kangmas kula. Kasunyatanipun, dados juru masak boten kedah masak kemawon, nanging kedah saged damel resep masakan ingkang eca. Tampilanipun daharan ugi kedah dipuntata dening juru masak. Daharan ingkang eca lan katon menarik bakal diregani langkung awis. Kualitas kaliyan stok bahan baku kangge damel masakan ugi kalebet tanggungjawabipun juru masak. Juru masak kedah mastekaken menawi  stok bahan masakan ingkang sae cekap kangge nglayani para tamu saben dinten. Urusan ngatur staf dapur ugi sami kedah ditata. Menawi wonten juru masak junior utawi helper, juru masak senior kedah saged saling bantu bab padamelan dapur hotel.

Topic: food & beverages
TV ambek Radio ancene alat sing iso ngerohno wong nang perkoro sing anyar polahe iso ono siaran, mboh iku berita utowo film. TV iku yo iso digawe hiburan kanggo wong-wong sing pengen delok film, utowo berita. Tapi saiki acara sing ono nang jero TV wes ora onok sing bener, masio iku berita saiki wes ora kenek dipercoyo. Mangkane ati-ati nag delok TV. Terus radio barang yo ngunu masio iku berita sing jenenge siaran wes arang benere, soale saiki siaran-siaran mboh iku tv utowo radio wes ora kenek dipercoyo. Opo maneh nag wayae pemilihan gubernur ambek presiden tambak ora karuan siarane. Mangkane kudu ati-ati nag delok TV utowo ngeringekno radio.

Topic: technology
Jenis barang sing iso didol neng omah kui barang sing wis dadi. Awak dhewe iso tuku kulakan utowo langsung ngontak karo sing duwe barange kui. Kanggo ibu-ibu rumah tangga, biasane kui ngedal piranti-piranti sing dibutuhke neng omah, koyo tonggoku. Ono tonggoku sing ngedol sprei, kemul, sarung bantal, lan sarung guling. Ono uga tonggoku sing ngedol kasut karo klambi-klambi kanggo bocah cilik. Awak dhewe uga iso dodolan barang sing awak dhewe senengi utowo sing awak dhewe butuhke. Awak dhewe iso dodolan buku. Misale awak dhewe seneng masak, awak dhewe iso dodolan piranti-piranti masak. Sebenere iso ngedol barang opo wae sing penting ukurane ora gedhe-gedhe.

Topic: business
Jaman saiki wes akeh sing podo pengen duwe usaha dewe soale wes ngerti carane dodolan ambek buka peluang. Wirausaha yoiku wong sing ngelakoni utowo mroses penggawean sing akhire buka peluang kanggo hasilno penggawean mboh iku kanggo awake dewe utowo kanggo wong liyo barang. Nah saiki wong sing dadi wirausaha iku macem-macem ambek sak pirang-pirang awit teko bocah SMA sampek wong sing wes tuwek yo iso dadi wirausaha. Wong sing dadi wirausaha iku ora kewates umur. Sopo sing pengen yo karek budal, lah wong dodol pentol pinggir dalan ae yo termasuk wirausaha. Mangkane saiki wong sing dadi wirausaha iku sak pirang-pirang ora koyok biyen nag gak duwe duwek gede ora iso dadi wirausaha.

Topic: business
Bocah cilik duwe aktifitas fisik sing luwih akeh timbangane wong sing wis gedhe. Dheweke seneng mlayu-mlayu dhewe utowo olahraga bareng karo koncone. Supoyo dhewe ora cidra pas dolan kui ono apike, awak dhewe ngajarke cara pemasan utowo perengganan disik. Sing kesiji, anak kui kudu diajari pemanasan bagian tangan.Carane, anak dikon nyimpulke driji neng loro tangan kui neng duwur sirah, telapak tangane ngadep neng duwur. Terus tangane koyo disurung neng langit-langit. Disurung terus, tekan keroso otot tangane ketarik kabeh. Bar kui, isih nganggo posisi tangan sing podo, sikel dibuka neng samping sak lebar bahu. Rong tangan mau ditarik neng sisih tengen sak suwe 8 itungan, bar kui pindah sisih kiwo.

Topic: sports
Saron iki salah siji alat musik tradisional sing termasuk nang gabungan instrumen nang gamelan. Alat musik siji iki asale teko Jawa. Ukurane saron iki sedang tapi nduwe oktaf sing duwur. Cara munikno saron iku dipukul nganggo pemukul sing jenenge panakol. Cara dolen saron iki onok tahapae. Siji, pemain lunggo nang posisi tengah cek tangane isok gaduk gawe mukul nada tertinggi ambek terendahe. Tangan kanan nyekel panakol, dan tangan kiri gawe nahan. Loro, pukul saron sesuai notasi lagune nganggo tangan kanan. Telu, mbari mukul saron, tahan bilahan logam iku nganggo tangan kiri. Misal, mbari mukul nada 3 dan kate mukul nada 5, tangan kiri nahan nada 3 barengan ambek awak dewe mukul nada 5, dan ngono sak teruse.

Topic: culture & heritage
Nalika aku isih sekolah ning Malang, ana panggon wisata sing jarang ana wong weruh yaiku museum tempo dulu ning dalan Ijen. Museum iki sing nduwe asmane Pak Dwi, yaiku pengusaha industri kreatif asli Malang. Pak Dwi nggawe museum kuwi amarga pengen njaga budayane Malang utamane wilayah Malang bagian kutha amarga akeh peninggalan kaya kolonial lan Jepang sing dadi tinggalan. Museum kuwi ora mung sejarah perjuangan, nanging Pak Dwi nambahi diorama kaya jajanan jaman biyen, dolanan, klambi adat khas Malang sing akeh wong ora ngerti. Nanging nek jareku amarga museum iki dadi siji karo restorane Pak Dwi, wong-wong umum padha angel aksese mrene. 

Topic: leisures
Olahraga flag football utowo football gendero iki arang wong sing ngerti neng Indonesia. Olahraga iki model sing aman seko american football. Ono perbedaan sing ketoro antara keloro olahraga mau. Sing cetho kui bagian pelindunge. Football gendero iki didesain minimalke kontak fisik antar pemaine dadi ora butuh pelindung sing werno-werno. Dheweke mung nganggo kaos lan katok biasa. Kasut sing dienggo uga ora ono sing spesial iso nganggo kasut olahraga opo wae. Sing paling ngebedani kui, football gendero nganggo sabuk gendero. Neng american football, permainane kui mandeg yen wong sing gowo bal tibo. Yen wis 4 kali terus-terus bale ora maju luwih seko 10 yard seko titik awal, bale gentian karo tim musuh. Neng football gendero iki tibo kui diganti yen ono gendera sing dicabut. Pemain football gendera iki nganggo sabuk sing neng burine ngelewer 3 gendero sing gampang dicabut.

Topic: sports
Akeh panganan ning Indonesia iki sing nggawe teknologi fermentasi tradisional. Salah sijine panganan Sumatera utawa daerah Melayu sing arane tempoyak. Tempoyak iki asale saka daginge duren sing disimpen 3 sampek 5 dino dicampur uyah karo lombok ben luwih cepet fermentasine. Tempoyak iki biasane digawe tambahan sambel. Rasane kecut lan ditambah ana pedese. Tempoyak iki jare enak dipangan nganggo iwak bakar, iwak goreng, lan masakan-masakan tradisional liyane. Nanging ora kabeh wong cocok karo rasane amarga rasane rada bedha karo sambel liyane. Akeh wong sing ora seneng karo mambune sing kecut. Mula kuwi, yen pengen ngerasakake panganan sing unik, kanca-kanca bisa langsung jajal tempoyak. 

Topic: food & beverages
Dina idul fitri kuwi dadi salah siji dina sing rame ning keluwargaku amarga dadi dina kanggo kumpul. Dulurku saka Jakarta padha ngumpul ning omahe simbahku kanggo mengeti dina Idul Fitri. Akeh sing nggowo oleh-oleh kaya dodol, abon, jajan kalengan, lan liyan-liyane. Amarga dulurku akeh, ruang tamu sing kanggo nampa tamu, yen bengi dadi kamar kanggo turu lan digelar kasur. Sing turu ning jero kamar yaiku dulur sing wedok lan para budhe. Nanging sing paling enak yaiku turu ning kamare simbahku amarga resik lan luwih adhem. Banjur sesuke padha sholat Idul Fitri ning lapangan utawa mesjin lan bali saka sholat bisa mangat kupat karo opor bareng-bareng. 

Topic: religion
Aku duwe kanca jenenge Ari. Aku lan Ari ketemu ning sosial media. Wiwitane, aku ngira Ari iki bocah lanang amarga jenenge. Nanging, pas aku wis kenal suwe, Ari iki jebul bocah wedok. Aku lan Ari sering banget ketemu ning komen sosial media lan uga sering ngomongake macem-macem kaya buku, musik, lan uga sak panunggale. Ari iki bocah sing kreatif lan sering ngewenehi rekomendasi buku lan uga musik. Pas liburan, aku lan Ari pengen ketemu ning Surabaya, banjur aku numpak sepur menyang kana lan nemoni Ari. Aku lan Ari dolan menyang akeh panggonan kaya Tunjungan Plaza. Saka Ari, aku paham yen kekancan liwat internet iki uga ana sing apik lan awet. 

Topic: slice of life
Pas mlaku-mlaku nag mall, aku delok ono promosi peralatan masak koyok teflon ambek liyan-liyane, akhire aku karo adikku sing senengane masak delok nang pangonane sing diklanno maneg. Tutok panggonane tibak'e akeh temen maceme. Slah sijine teflon sing anti karat ambek anti lengket. Teflon maeng yo lumayan apik, teko modele ambek kualitas sing disudono nang calon wong sing tuku yo apik, terus ono sesi jajal, terus adikku maeng jajal dadar endok ora atek diwei lengo kletek, aki mikire pasti nemplek ora karoan, tibak'e oranemplek blas. Mari ngunu adek tuku siji digawe ibu nag omah ben ora ngentekno lengo kletek di gawe goreng-gorang soale lengo kletek saiki larang regane.

Topic: food & beverages
Salah siji alat sing paling penting diduweni nang omah iku fire extinguisher alias alat pemadam kebakaran. Fire extinguisher iku pemadan api portabel sing isok ngetokno banyu, busa, gas, ambek media liyane sing isok gawe madamno api penyebab teko kebakaran. Penting banget gawe nyimpen alat iki nang omah soale ben sewaktu-waktu onok kebakaran nang omah, awak dewe isok nganggo iku gawe nyegah kebakaran iku dadi tambah gede. Alat pemadam iki isok dadi pertolongan pertama sak durunge petugas pemadam kebakaran teko nang omah ben kerusakan iku isok diminimalisir. Gawe awakmu kabeh sing durung nduwe alat iki, ndang tukuo rek, soale iki penting banget.

Topic: slice of life
Abu Bakar As Siddiq salah siji sahabat Nabi Muhammad sing wis dijamin karo Allah kanggo mlebu suwarga. Abu Bakar uga dijuluki karo sebutan Assabiqunal Awwalun utawa wong sing kaitan mlebu Islam. Ing jaman Nabi Muhammad, akeh wong kafir utawa umat sing ana ing Mekkah ora percaya karo omongane Nabi Muhammad lan kabeh dakwahe. Abu Bakar dadi wong sing pertama percaya karo omongane Nabi, mulane diwenehi julukan As Siddiq. Ora mung kuwi, Abu Bakar uga duweni sifat-sifat sing apik sing bisa diteladani kanggo urip saben dina ing donya kayata duweni pangarepan sing kuat, gampang nyepura wong liya, ora sombong, lan adil sarta bijaksana.

Topic: religion
Wong sing kerjo nang kantor iku ora mesti wong sing sak jurusan ambek sak bidang. Soale nang kantor iku penggaweane ora mok siji tok, tapi ono pirang-pirang penggawean sing ancene bidange iku yo seje-seje, ono sing bagian teknik, komputer, masarno, dodolan, ngitung duwek, ambek liyan-liyane. Kabeh iku ancene wes getoto ambek kantor iku maeng ben iso operasi lancar polahe bidang sing digeluti iku akeh. Mari ngunu sing kerjo nang kantor yo ora mok wong siji tok, terus nang kono iku dibagi kelompok-kelompok sing ancene cocok ambek bidang sing dibuka nang kantor iku maeng. Contohne wong  teknik yo kerjo nang bagian teknik, wong sing pinter ngitung duwek yo kerjo nang bagian iku, ambek liyan-liyane.

Topic: business
Ben provinsi nang seluruh negara Indonesia iku pasti nduwe lagu daerah e sing khas. Biasane lagu daerah iku nganggo boso daerah teko provinsi iku mau. Semisal lagu daerahe Jawa Tengah pasti nganggo boso Jowo, utowo lagu daerahe Jawa Barat nganggo boso Sunda. Dan onok akeh boso daerah sing onok nang seluruh Indonesia, dan awak dewe gak mungkin isok nguasai kabeh bosone, opo maneh sing ancen gak nyinauni boso iku. Onok cara cek isok setidake ngelafalno boso sing tepak gawe nyanyikno lagu daerah iku. Siji, rungokno disik versi asli lagu iku. Gatekno logate cek isok ngelafalno lagu sing tepak. Loro, praktekno sampe sekirane bener-bener mirip. Awakmu isok sisan njaluk penilaian teko wong liyo iki wes tepak ta gak. Nek wes, berarti awakmu berhasil ngelafalno boso iku dan isok nyanyikno lagu daerah iku.

Topic: culture & heritage
Saiki ancene wes akeh sing dodolan nang online utowo nang internet soale ancene modale iso luweh saitik ambek ora atek ruwet-ruwet nunggoi terus. Nah masio nang internet dodolane iku enak ora butohno modal akeh tapi yo pirang-pirang perkoro sing kudu dilakoni ben dodolane maeng iso rame pol. Nah wong sing tau dodolan online iku biasane mesti nguwei saran nag pengen dodolan online kudu iso gunakno fitu-fitur sing ono nang media sosial kanggo wong sing dodolan nang media sosial, utowo kudu iso gunakno fitur-fitur market place kanggo sing dodolan nang market place. Soale nag ora ngerti mesti bakale bingung ambek ora bakal rame dodolane maeng.

Topic: business
Ben awak dhewe iso ngerasake manfaat olahraga kui dudu awak dhewe ngelakokene sak obot utowo sak suwe opo, sing paling penting kui awak dhewe ngelakonine kanthi disiplin. Ben iso disiplin, ono beberapa hal sing kudu awak dhewe gateke. Sing kesiji, awak dhewe kudu nentoke target sing kudu dicapai sak ben dinone. Targete kui ora usah sing muluk-muluk. Sing keloro, olahraga sing awak dhewe pilih kui kudu gampang awak dhewe lakoke. Dadi misale awak dhewe wonge mageran ojo milih renang. Sing ketelu, awak dhewe kudu gawe jadwal olahragane. Olahraga sing awak dhewe tentoke mau kui arep dilokeke jam piro, oleh isuk utowo sore, pokokmen kapan wae pas wektu awak dhewe selo.

Topic: sports
Tarian saureka reka iki salah siji tarian tradisional sing asale teko daerah Maluku. Tarian iki dimaino ambek muda mudi sing terdiri teko patang lanang ambek patang wedok. Tarian iki onok properti utamane, yaiku gaba-gaba. Gaba-gaba iki terbuat teko bilah pohon sagu. Cara narine iku arek-arek lanang gerakno gaba-gaba iku, dan sing wedok nari sambil ngehindari gaba-gaba iku. Tarian iki isok banget gawe ngelatih stamina, kelincahan, karo ketepatan. Ketukan nada sing cepet marakno gerakan gaba-gabane yo melu cepet. Cek gak kenek gaba-gabane, butuh gerakan sing lincah. Dan ben gerakan iku barengan ambek ketukan nada, dadi isok ngelatih konsentrasi dan ketepatan utek. Dadi gawe awakmu sing tertarik, isok banget nyoba nari iki karo konco-koncomu.

Topic: culture & heritage
Aku tau nginep neng omah warga setempat. Pas kui lagi diselengarake festival tari internasional sing dadi bagian acara Festival Tungguk Tembakau taun 2018. Festival kui sebetule kanggo ngerayake panen raya tembakau neng wulan Agustus. Nanging digawe acara liyane ben iso ngunggahke pariwisata neng Boyolali. Pas acara kui berlangsung, omah-omah warga sing cerak kono dienggo dadi penginepan. Aku lan konco-koncoku nginep neng salah sijine. Omahe sederhana, ora nganggo tegel lan temboke durung dilepo karo dicat. Awak dhewe turu neng ruang tamune nganngo kasur palembang bareng-bareng. Senadyan panggone sederhana, tuan omahe kui ramah. Awak dhewe kerep diajak ngobrol lan ben isuk mesthi disuguhi gorengan utowo rebusan lan teh anget.

Topic: leisures
Ngedol panganan lan ombenan kui gampang-gampang angel. Supoyo dodolane lancar jaya, ono beberapa hal sing iso awak dhewe lakoke sak durunge awak dhewe buka usaha kui. Sing kesiji, awak dhewe kudu ngerti opo sing iso lan pengen digawe. Sing keloro, awak dhewe kudu ngerti kira-kira sopo wae sing bakal tuku panganan utowo ombenan kui. Makane, awak dhewe kudu gawe riset pasar cilik-cilikan. Sing ketelu, awak dhewe kudu nentuke panggon sing cocok kanggo dodolane kui. Awak dhewe kudu nyocoke uga karo pasar sing awak dhewe sasar. Sing kepapat, awak dhewe mulai ngitung-ngitung modal awal sing awak dhewe butuhke. Yen wis kui dilakoke, awak dhewe lagi iso buka usahane.

Topic: business
Jaman saiki kabeh wis pindah neng digital seko dodolan tekan gawean, terutamane dodolan. Saiki lapak digital kui wis okeh banget lan kabeh wong iso gawe. Wong sing dodolan ora perlu duwe toko fisik sing asli. Dheweke iso dadalan seko omahe dhewe. Mergo akeh sing dodolan kui, persaingane makin padet. Salah siji cara ben dodolan wong iso dikenal luwih seko produk-produk sing podo kui ngelakoke pemasran digital. Saiki, wong iso gawe poster utowo materi promosi gratis neng internet, gawe neng Canva contohe. Ora mung gratis hasile uga ora kalah apike karo aplikasi sing kudu bayar. Wong-wong iso sinau carane neng vidoe-video neng Youtube. Awak dhewe kudu sinau Canva utowo aplikasi sing mirip-mirip supoyo dodolan dhewe kui iso luwih payu.

Topic: technology
Pakel kaliyan kweni menika jinisipun pelem ingkang sampun langka dipunpanggihi. Pulutipun pakel saged damel kulit dados gatel. Raosipun pakel langkung kecut ketimbang pelem. Wohe ugi langkung alit. Tiyang Sunda lumrahipun nyebat woh pakel menika limus. Wonten daerah sanes, pakel disebat bacang. Kraton Ngayogyakarta nandur wit pakel wonten pelataran sisih ler. Miturut Kraton, pakel menika lambang akil balige menungsa. Wonten sandingipun wit pakel wonten setunggal malih jinis wit pelem ingkang sami langka, inggih menika kweni. Kweni gadhah tekstur serat ingkang langkung alus ketimbang pakel. Wohipun langkung wangi. Kulit kweni langkung tipis. Kweni lan pakel lumrahipun dados bahan campuran rujak, nanging sakmenika sampun langka sanget bakul ingkang sadeyan pakel lan kweni.

Topic: food & beverages
Ing sawijining wilayah ning Indonesia, isih akeh wong kang nolak pembangunan rumah ibadah kanggo agama minoritas kaya mbagun gereja, pura, wihara, lan klenteng. Pembangunan iki dilarang amarga jare ora duwe ijin, padahal kuwi mung alasan kanggo nutupi sikap intoleran sing ana ning warga sekitar. Miturut media Tempo, wiiwit 2007 kanthi 2018, gereja ana ning posisi paing dhuwur kanggo kasus penolakan pembangunan rumah ibadah iki, yaiku ana 199 kasus. Penyerangan kuwi bentuke macem-macem, bisa saka serangan fisik kanthi intimidasi. Amarga kuwi, generasi enom kaya awake dhewe kudu nduweni pemikiran sing ora cupet lan nerima kasunyatan yen Indonesia iki isine wong saka macem-macem agama lan duwe sifat toleran. 

Topic: religion
Kecerdasan gaweane para teknisi utawa kecerdasan buatan utawa AI iki dadi primadona kanggo layanan sing ana ning internet kaya ojek online, toko online, layanan administrasi, lan uga sak panunggale. AI iki akeh fungsi lan manfaate amarga AI iki bisa ngewangi akeh kerja kaya dadi resepsionis kanthi nduduhake peta ning HP. Para pengguna AI iki kalebu dadi para pengguna sing untung amarga isih akeh wong sing ora bisa njangkau layanan iki, misale kaya ning pedalaman, njaba daerah, desa, lan uga daerah sing terisolasi. Kamangka, ayo manfaatke AI sesuai karo fungsine ben awak dhewe uga dadi wong kang manfaat kanggo nulungi wong liya.

Topic: technology
Mbiyen pas cilik iku aku seneng banget dolen game nang komputer. Akeh banget koleksi game sing tak nduweni. Salah sijine iku Sally’s Salon. Aku seneng banget dolen iku soale aku mbayangno nek aku dirawat koyok ngono bakal yaopo rasane. Mulai teko motong rambut, ngewernoi rambut, ngecat kuku, dan sek akeh macem-macem e. Dan dolen Sally’s Salon iku rasane seru banget. Saking serune, aku karo adekku mesti rebutan komputer mek gawe dolanan Sally’s Salon. Akhire timbang tambah tukaran, mamaku mbagi wayah dewe-dewe gawe aku karo adekku. Pokoke ben arek mek oleh dolen sak jam, mbari ngono gentian sak jam maneh, dan muter koyok ngono terus sampe tuwuk.

Topic: technology
Aku durung tau mungguh gunung. Sebenere, aku ket disik kepengen nanging durung ono kesempatane wae. Nanging, koncoku kui kerep banget munggah gunung. Aku kerep diceritani karo dheweke kedadean opo wae sing dheweke rasa neng kono, seko kedadeain sing marai guyu tekan kedadean sing medeni. Durung suwe iki, koncoku mau munggah gunung neng daerah cerak Yogyakarta, nanging aku lali jenenge. Dheweke yen munggah gunung kui mesthi wong cah sitik, paling akeh wong papat. Pas rombangane midun nginep neng sak pos sak durunge puncak, ono sing ngomong delok demit. Bar kui kabeh ngumpul neng tendo, terus kerungo suara wong wedhok guyu. Kabeh ora ono sing wani metu. Bar isuke, mergo isih wedi, rombongan koncoku kui podo lansung balik.

Topic: slice of life
MInggu isuk penake mangan bubur iki lur. Aku lagi kepingin mangan bubur langgananku neng cerak UTY. Langsung wae mangkat, ora sah adus, kesuwen. Pancen rodo adoh sih seko omahku sekitar 15 menitan numpak motor, ning jenenge kepengen, yo ora dadi perkoro. Tekan kono wis jam wolunan, ora patio rame sih tur yo ora sing sepi-sepi banget. Langsung wae, aku ngampiri bapake sing dodol mesen bubur ayam 2 karo teh anget 2 kanggo aku karo koncoku. Ora nganti 5 menit, pesenanku wis dadi. Bubur sing didol neng kene judule khas Pemalang. Bubure nganggo bumbu kuning koyo bubur ayam Jakarta ning duduhe luwih kenthel lan ono roso legi-legine. Ning kene yo ngedol lontong sayur. Nek misale isih ngelih iso mesen kui ben luwih marem.

Topic: food & beverages
Sing ngeraketake urip bebojoan ning lingkungan wong Asia kuwi salah sijine anak. Senajan komunikasine apik, kabeh kebutuhan ana, yen ora ana anak, jarene bakale anyep. Wong sing isih tas rabi, akeh sing ora pengen nunda nduweni keturunan amarga keturunan iki bisa dadi pertimbangan yen ana masalah kaya pegatan sing batal amarga ngutamakake anak, banjur uga ana kerja sama sing tambah apik lan kuat ning rumah tangga amarga ngurus anak bareng. Kamangka, wong ning Asia iki peduli nemen karo wong sing isih tas rabi nanging ora gelem duwe anak cepet. Babagan kuwi bakale bedha yen masalah iki digawa ning negara barat.

Topic: slice of life
Ning taun 2010-an kanthi welasan, isu sing lagi rame ning para siswa yaiku gim sing ana ning warnet. Gim iki bisa marai ketagihan lan bolos sekolah. Jenise akeh lan macem-macem. Salah sijine yaiku Counter Strike, gim perang-perangan sing bisa munggah level yen ngisi lan bayar uga main ning rentang wektu tertentu. Akeh pelajar sing kena kasus amarga gim sing berlebihan lan oleh penilaian moral sing elek. Ning berita manca negara, ana pelajar sing njajal senjata api amarga pengen niru gim sing uga diarani CS iki amarga kurange pengawasan saka wong tuwa, guru, lan tenaga pendidik. Kamangka, siswa sing duwe masalah ning sekolah, biyen wis bisa langsung disimpulke amarga ketagihan gim iki. 

Topic: technology
Olahraga sing paling gampang dilakoni saiki ancene mlayu-mlayu, opo maneh olahraga iki yo morae pol ora atek bodo akeh-akeh pokoke awake iso mlayu yo budal. Tapi ono maenh sing paling enak yaiku senam, nah olahraga iki termasuk olah raga sing paling eneng dilakoni soale oar atek butohno enggon omboh sing penting iso obah yo wes cukup ngunu tok ambek obah-obahno awak karo gerakan sing wes dipelajar. Olahraga senam iku maeng ancene paling gampang dilakoni, tapi jaren bocah enom iku ora olah raga, tapi joget, soale mok obah-obah tok oara ono sing kenek gawe ngelemesno awak utowo ngeringetno awak. Mangkane bocah-bocah enom saiki mesti nag olahraga mileh mlayu timbangane senam.

Topic: sports
Olahan gurita kathah sanget wonten macem-macem negara. Wonten Thailand, gurita diolah dados yuk pla mluek, daharan kados salad ingkang ngangge daging gurita godhog. Gurita ingkang pun digodhog ditambahi peresan lemon , uyah, potongan brambang, lan lombok. Raosipun gurih, kecut, lan rada pedes. Wonten Spanyol, gurita digoreng ngangge glepung. Asmanipun filetes de polvo. Pendamping hidangan menika awujud sari lemon lan mrica. Daharan saking gurita ingkang proses padamelanipun digoreng kados mekaten kalebet langka. Spanyol gadhah olahan gurita ingkang benten malih. Gurita dicampur kaliyan bubuk paprika lan kentang lajeng dimasak wonten kwali dados polbo a feira. Konon, menawi boten dimasak ngangge kwali, raosipun bakal benten.

Topic: food & beverages
Lagu-lagu sing ngaggo basa daerah kui saiki iso didustribusike luwih luas. Neng jaman media teknologi wis canggih iki, awak dhewe iso ngunggah opo wae neng Internet, termasuk lagu-lagu daerah mau. Yen awak dhewe arep lagu basa daerahe dhewe dikenal akeh wong, awak dhewe iso ngelakoke beberapa cara. Sing kesiji, awak dhewe iso unggah kui neng media sosial. Media sosial sing paling popular kanggo lagu kui Spotifiy utowo iso uga neng Youtube. Luwih apik meneh yen musik kui iso digawe video musike. Dadine, wong iso luwih gampang ngerti opo maksude lagu kui tanpa ngerti arti lagune disik. Awak dhewe uga iso ngelakoke kolaborasi karo musisi daerah sing liyo. Dadi iso saling promosi lagi sji karo liyane utowo garep projek musik bareng.

Topic: culture & heritage
Biyen pas cilik aku diceritane ambek mboh sing aneh-aneh salah sijine yoiku asal usule kota Banyuwangi. Biyen sak durungi ono kota iku jarene ono Pangeran sing nemokno wong wedok sing loro nang alas. Tibak'e wong wedok iku maeng anake raja sing Jenege Surati. Lah wong lanang maeng kowo wong wedok maeng nang kerajaane terus rabi. Tapi keluargane maeng dadi ojor gara-gara ono wong lanang sing jenege Rupaksa sing bujuki nang bojone Surati maeng nag surati bakal mateni deke. Tabi Surati maeng pengen buktekno nag deke iku dibujuki. Terus Surati maeng mlebu nang kali, nag kali maeng anyune maleh wangi berati Surati temenan tapi nag banyune ora ambu opo-opo berati surati bener ate mateni pangeran iku. Tibak'e Banyu iku maeng maleh wangi. Lah teko kene iki asal usule kota banyu wangi. 

Topic: culture & heritage
Rada adoh sitik saka Ullen Sentalu, ana museum sing hawane rada mistis nanging ya rada miris amarga ninggalake kenangan mbledose Gunung Merapi. Museum iki arane Museum Sisa Hartaku. Museum iki dibangun ning bekas omah warga sing keno udah awu lan lahar. Akeh barang sing dadi korban saka tragedi iki. Uga ana balungan ternak sing ora bisa digawa ngungsi. Aturan ning museum iki salah sawijine ya disaranke nggawe masker amarga mbok menawa ana awu vulkanik sing isih aktif lan bisa marai alergi. Kaping pindho, amarga iki museum tragedi, pengunjung bisa ngerewangi ndedungo marang Gusti kanggo katenangan lan kemakmuran warga sing kesisa ning Merapi lan supaya aman.

Topic: leisures
Pas aku SMA, aku ora kepengen kerjo kontaran. Bayanganku kerjo kantoran kui bosene wae. Aku mengko bakal ngadep komputer utowo laptop seko jam 9 tekan jam 5. Aku bakal ketemu wong-wong sing kui-kui wae lan suasana sing ora berubah seko dino neng dinone. Aku bayangke ono neng ruagnan sempit sing ono ACne. Sedino aku ora geser-geser seko bangku panggonku lingguh. Aku ora iso bayangke aku lingguh terus neng ngarep laptop, ngetik lan gawe dokumen-dokumen terus-terusan. Paling hiburan sing iso tak lakoke neng kantor kui mung ngerungoke musik karo pisan-pisan ngobrol karo konco kerjo neng sampingku. Aku uga iso dolanan bolen, tak pencet-pencete tekan pere jebol.

Topic: business
Simbahku duwe keris sing jarene wis ana wiwit jaman penjajahan. Keris iku tinggalan saka buyutku, Keris kuwi bentuke dawa lan ana lekukane kaya ula uga ana ukirane kaya sisik naga. Keris iki disimpen ning lemari lan ora oleh sembarangan dibuka utawa dicekel amarga jare ana jin ning jerone. Keris iki dirumat saban sasi suro, yaiku diadusi nganggo banyu kembang ben awet lan ben ora ilang kesaktiane. Nanging kuwi ya mung dongeng. Jare simbahku, keris lan gaman liyane iki dirumat amarga peninggalan saka leluhur sing wajib dijaga ning keluargaku. Ben ora gelis rusak, ya kudu diumbah setaun pisan yaiku wayah suro. 

Topic: culture & heritage
Jarene wong-wong islam dino jumat iku termasuk dino sing penting ganggo wong islam sing ono nag dunyo. Dino iki yo termasuk dino sing paling dimulyakno sak luyane riyoyo. Nek nang situs detik.com iku ngarani nag dino jumat termasuk salah sijine dino sing termasuk duwe keistimewaan sing paling akeh. Terus nang dino iki yo ono sing ngarani dino sing donga iku akeh kekabule timbang dino liyane. Mangkane nek dino jumat biasane akeh wong sing ngelakoni keapikan ben keapikan iku dilipatno ambek pengeran. Terus maringunu nang dino jumat iku termasuk dino sing endi wong-wong sing iso ngerungokno khotab sing isine iku kanggo ningkatno kemantepan ati nang nggone agama islam.

Topic: religion
Ndaki gunung iku isok dikategorikno dadi salah siji jenis olahraga sing lumayan ekstrem. Hal iku mergo akeh pol resiko sing isok kedaden pas nang duwur gunung. Mulai teko cedera sampe engkok kesasar. Petunjuk arah nang gunung iku sek minim, dadi resiko nyasar iku gede pol. Pendaki gunung iku kudu nyadari iku dan kudu siap ambek situasi iku sisan. Makane onok pendapat nek pendaki gunung iku kudu isok menyatu karo alam. Alesane iku ben engkok pas nyasar, mereka iku isok manfaatno sembarang kalir sing onok nang sekitaran kono, salah sijine nggolek tanaman liar sing gak beracun dan isok digawe dadi panganan darurat.

Topic: slice of life
Yen aku wis tuwo, wis wayahe pensiun, aku ora gelem mung meneng neng omah. Aku kepikiran arep gawe usaha panganan cilik-cilikan. Rencane aku pengen gawe koyo warung cilik. Panggon dodolane aku mikire nek ora neng omah yo neng cerak-cerak kui. Soale yen wis tuwo, arep neng endi-endi kui dadi gampang kesel. Makane dodolane kui kudu sing gampang mangkat lan baline. Aku uga ora gelem nganggo okeh pegawe. Nek iso digarap karo aku lan bajuku, mending koyo ngono wae. Ora usah nambah wong liyo. Aku uga ora kepengen anak-anakku sesok kerjo neng warung kui. Aku mikire warung kui mung dadi hiburanku. Aku ora kepengen kui dadi bisnis sing diseriusi. Sak liyane kui, aku uga duwe rencana golek bathi sing okeh seko kono.

Topic: business
Akeh wong seng seneng karo sate soale bumbu kacange sing garai enak. Sak liyane iku, Sate yo iso garai wong sehat koyok contone sing duwe anemia dipangani sate maleh bergas maneh, terus njogo kesehatane jantung barang. Terus nag salah sijine situs sehat duniamasak yo jelasno nag sate iku yo iso nyegoh kangker barang teko kandungan Vitamin B, Zat besi, Kolin, ambek selenium sing lumayan dukur. Mangkane akeh sing seneng karo sate, termasuk aku barang yo seneng karo sate, kejobo nag sate-ne maeng ora daging, tapi dicampuri karo gajih, iku lagek akeh sing ora seneng karo sate, termasuk aku yo mangkel nag tuku sate terus dicampuri karo gajih.

Topic: food & beverages
Onok akeh pol jenis cedera sing isok dialami ambek kabeh uwong. Onok sing sifate sementara, onok sing nduwe resiko seumur hidup. Salah siji jenis cedera iku cedera ligamen lutut anterior utowo biasa disingkat dadi cedera ACL. Cedera iki kedaden mergo onok peregangan berlebih utowo robek e ligamen lutut anterior. Cedera iki dinilai nduwe resiko seumur hidup. Wong sing pisan ngalami cedera iki bahkan sampe dioperasi, bakalan nduwe resiko gede gawe ngalami cedera iki maneh. Soale pisan e ligamen lutut anterior dioperasi, kekuatan e bakal berkurang dan kondisine gak bakal isok balik dadi semula. Makane cedera iki dikondo dadi cedera sing resikone sampe seumur hidup.

Topic: sports
Kula pengen plesiran menyang Jogja lan nyobi daharan ingkang kalebet ekstrem, inggih punika walang goreng. Madosi tiyang ingkang nyade walang goreng ugi boten gampil amargi sakmenika jumlahipun sabin boten kathah. Cuaca ingkang boten temtu ugi dadosaken walang tambah langka. Nanging, kula kepanggih kaliyan tiyang ingkang nyade walang goreng wonten margi Wonosari. Walangipun digoreng dadakan. Reginipun lumayan awis, selangkung ewu saktoples. Pas kula cobi, raosipun gurih lan renyah. Kula remen sanget walang goreng dadakan menika. Senadyan awis, raosipun eca sanget kados urang goreng. Kula langsung borong gangsal toples kangge didahar dhateng griya. Walang goreng saged didahar kangge nyamikan utawi dados lawuh dahar sekul.  

Topic: food & beverages
Kamera sing saiki paling gelek disenenge bocah-bocah yaiku kamera DSLR. Nah lapoo kak iki sing paling disenengi? soale nang kamera iku maeng hasile iso apike megilan. Nah bagian-bagian sing kudune dieroi karo wong-wong nag kamera iki yoiku koyok bodi kamera sing ancene termasuk ono mesine kamera iku. Terus ono lensa sing gunane iku kanggo nangkep gambar sing akhire engko dicetak ambek kamera iku maeng. Mari ngunu ono sing jenenge tombol shutter sing fungsine kanggo jepret gambar sing wes ancene diencer. Terus ojo lali ono sing jenenge on/off, petekan iki pentinge megilan soale nag ora dipetek bakale ora makan kameran iku maeng. Terus sing rodok penting maneh yoiku Batu.

Topic: technology
Pas awak dhewe dolan utowo plesiran, luwih apik awak dhewe tuku oleh-oleh gonne UMKM. Produk UMKM kui ora mesthi elek. Mungkin iyo, seko estetika toko lan kemasane kui ora terlalu apik. Nanging, sego segi kualitas lan kerisikan uga ora kalah dibandingke sing duwe merk gede utowo kue artis. Seko segi rasa produk UMKM kui mungkin kurang diminati. Toko oleh-oleh sing gede kui biasane wis nyesuaike rasane karo pasare dadi pancen cocok neng ilate okeh wong.Yen produk UMKM kui kurang diminati mergo rasane kui ngikuti ilat wong-wong daerah kono. Mergo kui uga, produk oleh-oleh UMKM kui luwih unggul, produke kui duwe roso otentik sing ora iso digawe karo sembarang wong.

Topic: culture & heritage
Shodaqoh iku bentuke onok acem-macem. Salah sijine iku bantu korban bencana alam. Wong-wong sing dadi korban bencana alam iku jelas butuh banget bantuan teko wong liyo. Awak dewe sebagai umat Muslim, wajib hukume gawe ngewangi wong sing lagi kesusahan. Dengan kata lain, awak dewe wajib nulungi korban bencana alam. Salah sijine iku dengan bershodaqoh. Shodaqoh iku isok dalam bentuk materi koyok klambi, terop, terus isok dalam bentuk sembako sisan koyok beras, lengo, dan bahan panganan liyane sing gampang digawe nang situasi mendesak dan awet cek isok digawe kapan ae. Dadi gawe dulur-dulur Muslimku, ojok lali nyisihno hartamu gawe nulungi korban bencana alam yo rek.

Topic: religion
Kemajuan teknologi iki ngasilake akeh barang kaya mesin cuci portabel, yaiku mesin cuci sing bisa dipindah-pindah amarga ukurane sing cilik. Wujude mesin cuci iki mulai dikenalake ning sosial media Tiktok amarga bentuke sing unik. Cara nganggo mesin cuci iki uga gampang, Kaping siji yaiku ngumpulake kumbahan kurang saka 9 kilo amarga mesin iki kapasitase cilik. Kaping loro, selang saka pancuran lan selang pembuangan kudu dihubungake, banjur bagian nozzle utawa pengurasan uga kudu dipasang kanthi bener. Kaping telu, pasang mesin cuci lan bisa langsung dinggo ngumbahi kaya biyasa. Nanging mesin cuci iki kudu sering dirumat ben ora cepet rusak lan gampang bocor.

Topic: technology
Akeh banget uwong sing mesti ngilingno gawe moco Al-Kahfi ben dino jumat. Surat siji iki sering dikaitno ambek bacaan sing dianjurno karo Rasulullah Muhammad SAW. Dadakno keutamaan moco surta Al-Kahfi iki onok lumayan akeh gawe kebaikane awak dewe. Siji, dipancarno cahaya nang dino kiamat sing dadi penanda nek awak dewe iki umate Rasulullah SAW. Loro, entok petunjuk ambek bimbingan teko Allah SWT nang dunyo. Telu, diampuni dusone antara rong dino jumat. Papat, dikeki rasa sakinah dalam berkeluarga. Limo, terhindar teko fitnah dajjal sing keji. Enem, omahe gak bakal dileboni setan dan isok terhindar teko gangguan setan sing terkutuk. Pitu, entok ridha teko Allah SWT.

Topic: religion
Sak liyane Nopek Novian, komedian sing sering ngomongake budhaya sing ana ning desa yaiku Sadana Agung. Yen Nopek Novian kuwi materine babagan kritik, Sadana Agung iki materine seputar promosi potensi sing ana ning desa kaya omongan yen pendidikan wong desa kuwi  fasilitase adoh saka wong sing ana ning kutha, nanging kualitas usmber daya menungsane ya ora kalah amarga isih akeh wong saka desa sing bisa kuliah ning mancanegara amarga beasiswa saka pemerintah. Wong sing saka desa kuwi miturut Sadana Agung yaiku wong sing sregep amarga luwih becik ngolah sawah dhewe tinimbang golek kerja ning kutha nanging ora jelas lan ora ana hasile. 

Topic: slice of life
Lionel Andrés Messi utowo luwe dikenal ambek jeneng Lionel Messi iki salah siji pemain sepak bola asal Argentina dan dadi kapten tim nasional Argentina. Messi iki dianggap dadi pemain terbaik nang dunyo dan dianggep dadi pemain terhebat sepanjang masa. Hal iku dibuktikno dengan gelar Ballon D’or sing diduweni Messi sampe onok pitung trofi. Dan sing paling anyar maneh, Messi isok menangno trofi FIFA 2022 sing dadi penutup karir e. Messi iki sisan dinilai dadi pemain sepak bolah paling sukses soale isok nyabet kabeh kejuaraan sepak bola sing tau diadakno nang seluruh dunia. Mulai teko UEFA, Ligue, Olympic Gold Medal, La Liga, Copa del Rey, sampe sing paling duwur FIFA World Cup.

Topic: sports
Rama salah sijine murid  SD Sinar Mentari sing melu sanggar tari ing desone. Rama iki termasuk murid sing ber prestasi lan pinter ing hal hal kesenian. Rama pinter tari reog amarga dewek e asal e saking ponorogo. Saben sore rama latihan ing sanggar sebelah omah e . saben latihan rama mesti wis nyepakno peralatane dinggo latihan e. Akeh arek sak umurane rama sing wis pinter nari senajan umure sik cilik ning disore rama. Ibune rama seneng amarga rama termasuk anak sing pinter nari jogo kebudayaan sing wis turun temurun ben ora ilang lan dilalekno. Amarga jaman saiki wis podo ngelalekno budaya sing diwarisno para nenek moyang . 

Topic: culture & heritage
Mecin umum dinggo ning panganan-panganan Indonesia lan panganan sing asale saka cina kaya sega goreng, mie goreng, birun, cap jay, lan sapanunggale. Saiki, akeh produk sing wis nambahke mecin ning jerone kaya kaldu instan, kecap asin, mie, lan bumbu-bumbu instan liyane. Mecin iki manfaate akeh kaya marai rasane tambah enak lan marai gurih ing kabeh resep. Nanging kakean mecin kuwi ora sehat lan ora cocok ning ilate wong Jowo. Mulane masakan cina saiki akeh sing diganti bumbune karo rempah Indonesia kaya bawang, brambang, kaldu, uyah, gula, merica, ketumbar, lan liyan-liyane. Salah sawijine mie godhog sing resepe dijupuk saka masakan cina nanging ada bumbu jawane.

Topic: food & beverages
Ora kudu nduwe warung, wong sing milih kanggo dodolan ning omah ning jaman saiki kudu nduwe relasi sing apik lan nduwe wawasan babagan teknologi kanthi dekne bisa masarake barang saka omah. Kaya misale dodolan panganan utawa klambi, bisa langsung difoto lan disebarake ning internet ben wong padha tuku. Amarga saiki kuwi jaman internet, dagangan iki kudune ya digawe segampang mungkin ben bisa ngasilake dhuwit akeh tanpa nambah biaya liyane lan malah dadine rugi. Akeh banget aplikasi kanggo dodolan ben ning omah tetep ana penghasilan. Kamangka, bisa disimpulake yen teknologi kuwi dadi salah siji faktor majune perdagangan sing dikelola saka omah. 

Topic: business
Akeh wong-wong sing sinene balapan sepeda montor iku dukung ambek seneng karo Rosi. Tapi saiki deke wes pensiun polahe wes tuwek, terus akeh wong sing ngomong nag pensiune deke iku mergone deke wes ora geregane ambek pabrike sepeda montor sing dibeloni sampek priang-pirang tahun maneh soale wes nemokno pembalap sing luwih apik. Mari ngunu ono sing ngomong nag deke iku wes ora iso saingan ambek pembalap sing isek enom-enom sing garai deke nyerah terus akhire pensiun. Sak liyane iku ono sing ngarani nag deke pensiun polahe deke wes ora iso nyesuaikno karo teknologi sing dikembangno nang sepeda montor balap saiki. Kabeh iku maeng ancene mok pendapate wong-wong sing ngerti karo balapan.

Topic: sports
Jaman saiki, gim nang HP kuwi akeh maceme. Akeh perusahaan digital sing mulai produksi gim ben pemasaran lan bisnise bisa sukses senajan gim iki ora sampurna lan bisa marai HP rusak amarga dianggep program malware utawa "virus" sing bisa ngerusak data lan aplikasi kuwi dhewe. Gim sing digawe iki macem-macem bentuk lan cara promosine. Nanging awak dhewe kudu pinter milih gim apa sing arep dipasang ning HP. Gim sing dipasang iki kudune duwe sistem keamanan ben ora ngerusak HP. Sing kudu dilakoni yaiku uga ndelok sumber game iki saka ngendi. Kamangka, ayo dadi konsumen gim sing selektif ben ora kejebak malware. 

Topic: technology
HP Vivo Y21. Kui HP sing pertama kali tak tuku nganggo duwitku dhewe. Regone kui Rp1.999.999,00. Ono rong pilihan werno pas aku tuku, ono sing emas lan ono sing ireng. Pas kui aku milih sing ireng. HP kui duwe penyimpanan 16 GB lan RAM 2 GB. Bobot kui enteng banget 150 gr. Ukuran HPne kui uga cilik dadi gampang banget mlebu sak kathok. Saiki wis 4 taun seko aku tuku HP kui. Kondisi HPne kui wis rusak. HPne ora gelem diurupke. Yen diurupke kui malah balik mati meneh. Bentukane wis ono bagian sing rompal-rompal mergo tibo lan tombol kanggo ngurupke HP kui wis mendelep.

Topic: technology
Mlayu kui olahraga sing gampang lan sehat. Mlayu kui iso gawe otot jantunge dhewe tetep elastis. Nanging, mlayu kui dadi ora gampang yen awak dhewe ngejak konco, opo meneh koncone dhewe kui ora tau olahraga. Alasane sing kesiji kui, jadwale dadi ora fleksibel. Awak dhewe kudu golek jadwal sing kabeh kosong lan janjian disik karo koncone dhewe. Pas dinone, iso wae koncone ngebatalek mergo ono kegiatan mendadak. Nek ora, koncone dhewe kui tekone telat dadine awak dhewe kudu mlayu pas panas. Sing keloro, yen mlayu bareng konco kui, awak dhewe kudu nyesuaike tenogo dhewe karo konco. Iso wae koncone dhewe kui duwe fisik sing luwih apik seko awak dhewe, mungkin wae ora. Padahal, sing bener kui, awak dhewe mlayu nganggo kekuatan lan kecepatan sing awak dhewe nyaman.

Topic: sports
Guneman bab sayur, mbokmenawa bisa ngandharake bab apa wae. Ananging, ing salebete tulisan iki aku arep ngudhar salah sawijining sayur kang bisa cinampur ana ing masakan. Sayur mau yaiku sayur sawi. Sawi ijo apadene sawi putih miturutku padha-padha duwe rasa kang enak. Masakan kang bisa kacampur karo sawi ing antarane: tumis sawi, oseng sawi, ca sawi, capcay, mi godhog, mi nyemek, nganti nasi goreng sawi rasane uga oira kalah enak. Menawa kadelok saka sisi kesehatan, ptanyata sawi kuwi duwe maneka mupangat kanggo badaning manungsa. Ing angtarane: sawi ngandhut akeh serat kanggo awak, sawi ngandhut akeh antioksidan, sawi bisa nyegah kolesterol kang kalangkung ana badaning manungsa, bisa kanggo srana detoksifikasi, nganti bisa ngobati psoriasis. Krungu andharan kaya mangkene, ayo kanca wiwit padha seneng marang sawi.

Topic: food & beverages
Baptis kuwi salah sawijining upacara agama Kristen lan Katolik sing fungsine kanggo lambang ngeresiki dosa-dosa. Baptis iki uga dadi lambang matining awak karo Gusti Yesus lan bangkit sak uwise prosesi kuwi. Ana manika warna tata cara baptis ning gereka miturut saka aliran gerejane, yaiku bisa nganggo banyu sing dikepyurake marang jemaat karo Romo utawa imam karo ngucap kautamaan trinitas, yaiku nyebut asmane Bapa, Putra lan roh kudus. Ning gereja-gereja katolik uga ana baptisan anak amarga manut ayat sing njelasake yen anak-anak sing teka marang Gusti Yesus. Nanging ya ana gereja sing mbabtis wong sing wes dewasa lan wis ngelakoni pengakuan iman kaya Kristen Advent. Sak liyane nyipratake banyu, gereja-gereja iki uga ana sing baptis selam.

Topic: religion
Tesla iku siji perusahaan otomotif ambek penyimpanan energi sing asale teko Amerika Serikat. Pendiri Tesla iku Martin Eberhard, March Tarpenning, JB Straubel, ambek Ian Wright. Perusahaan iki nduwe basis nang Palo Alto, California. Perusahaan iki didirikno Juli 2003. Perusahaan iki nduwe spesialisasi nang mobil listik, komponen mesin, ambek mroduksi perangkat pengisi ulang baterai. Sak liyane mobil listrik, produk otomotif teko Tesla iki sisan nduwe fitur autopilot. Fitur iki onok nang mobil dan nek dinyalakno, mobil iki isok mlaku dewe tanpa perlu disetir ambek menungso. Istilahe ngono uwong gak perlu maneh nyekel setir, garek nyalakno fitur autopilot dan mobil iku bakal mlaku dewe sesuai GPS sing wes diatur.

Topic: technology
Yen awak dhewe delok koncone dhewe lagi stress utowo lagi akeh kepikiran, awak dhewe rasane kepengen nulungi. Awak dhewe ora tego delok koncone dhewe kui ora semangat. Sebagaia koncone, awak dhewe rasane kepengen ono terus kanggo dheweke pas lagi seneng lan pas lagi sedih. Nanging, perkoro stress iki solusi sing dibutuhke koncone dhewe kui ora mesthi kudu dikancani. Sok-sok ngebenke dheweke iso ngerampungke masalahe dhewe kui dadi solusi sing paling pas. Dheweke butuh wektu dhewe kanggo noto pikirane. Pas dheweke lagi ngono kui, yen awak dhewe ono neng sampinge kui malah iso ganggu. Dhewekan kui penting kanggo ngurangi stresse. Yen dheweke diewangi terus karo wong liyo, dheweke ora iso nangani perkoro kui dhewekan.

Topic: slice of life
Pas awak dhewe ngejalanke hubungan kui, awak dhewe ojo ngasi ngepeksoke opo sing awak dhewe pengenke neng pasangane dhewe. Dheweke kudu iling yen pasangane dhewe kui uga menungso sing duwe ati. Dheweke uga gelem dirungoke opo sing dheweke pinginke. Hubungan pasangan kui ora mung pekorone awak dhewe wae, nanging uga wong sing gelem dadi pasangane dhewe. Yen awak dhewe ora iso ngerungoke pasangane dhewe, cepet opo suwe pasangane dhewe bakal ninggalke awak dhewe. Lan awak dhewe getun ora ngerti opo sing dipengeni dheweke. Dheweke selak wis lunga seko uripe dhewe. Makani kui, sak durunge dheweke lungo, awak dhewe kudu ngubah tabiate dhewe sing sok mesko pasangan.

Topic: slice of life
Tarian sing asale seko Jawa kui, ngagrak Yogyakarta lan ngagrak Surakata, kerep dienggap tarian sing lemes. Irangan musik seko tarian kui pancen alon banget dadi gerakane uga melu alon. Nanging mergo alon, kui tarian Jawa kui dadi angel. Neng tarian Jawa kui ono sing istilahe mendhak. mendhak kui ngerendake awak kanggo nekuk lutut. Posisi kui ora gampang dipertahanke. Kui podo angele koyo kuda-kuda ning karate utowo silat. Merga alon kui uga, gerakan tambahan secilik opo wae bakal ketok. Penarine uga kudu gateke sak ben gerakan awak, seko ujung sirah, pergelangan tangna, tekan sikil. Penari kudu gerak sealus lan sesempurna mungkin ben iso dadi tarian sing apik.

Topic: culture & heritage
Gak mek Kantor tok sing butuh ngerekrut karyawan, tapi kabeh uwong sing nduwe wirausaha iku yo butuh karyawan. Opo maneh nek wirausaha iku wes dadi bisnis sing gede, mesti ae bakal butuh karyawan sing luwe akeh maneh. Awak dewe sebagai wirausahawan iku pasti kepingine entok karyawan sing berkualitas dan isok majukno bisnis e awak dewe. Terus yaopo carane ngerekrut karyawan sing berkualitas? Aku nduwe cara. Siji, buka lowongan nang acara job fair. Loro, tawarno benefit ambek fasilitas sing menarik gawe calon karyawan. Telu, rekrut balik karyawan sing wes tau kerjo nang bisnismu iku mau nek de’e ngelamar maneh. Papat, bangun reputasi sebaik mungkin. Terakhir, ciptakno lingkungan kerjo sing apik terus harmonis.

Topic: business
Jaman saiki, jenis e hp iku onok uakeh pol. Onok sing biasa, sampe onok sing isok dilipet. Contohe koyok Samsung Flip. Ket pertama kali metu, adekku iku wes naksir pol ambek desain hp ne. Soale bentukane isok dadi cilik pas dilipet dan gemes pol. Pas didelok regane, adekku langsung wurung tuku soale larang pol. Tapi berhubung de’e iku wes kepingin pol, de’e nyoba njaluk tukokno nang bapakku. Pas ditakon piro regane, dijawab 20 juta sing anyar. Bapakku langsung kuaget dan nolak gawe nukokno. Jarene kelarangen, dan wedine gak awet sisan soale hp model ngono iku pasti gampang rusak e. Akhire adekku kudu nahan rasa kepinginane iku mau.

Topic: technology
Mangsa pagebluk setahun kepungkur wingi ndadekake para Ibu-ibu nduweni kesenengan ngelumpukke kembang kang arane janda bolong. Janda bolong utawa monstera iki asale saka Amerika. Tanduran iki cocok yen urip ana ing daerah tropis kaya Indonesia. Ibu-ibu sing seneng nduweni tanduran janda bolong iki bakal gelem nuku senajan regane bisa larang banget. Salah siji kepuasan yen bisa nuku tanduran iki yaiku nalika isuk-isuk bisa ndelok tanduran iki ana ing ngarep omah. Ijo royo-royo nyegerke mata sapa wae sing ndelok. Cara ngeramut uga ora angel nanging kudu tetep bisa sregep kanggo ngramut tanduran iki supaya ora nganti godhonge dadi kuning lan akhire mati.

Topic: leisures
Kadangan, awak dewe iku gak nduwe waktu gawe nonton film nang bioskop. Akhire sempete mek isok nonton lewat laptop. Tapi kadangan, ndelok film nang laptop iku kurang lego, rasane iku butuh layar sing luwe jembar koyok nang bioskop. Onok solusi gawe iku, yaiku nganggo proyektor mini. Nonton film nganggo proyektor iku rasane isok koyok nonton nang bioskop. Wes ngono, awak dewe isok ngatur suasanane dewe sesuai kenyamanan. Bahkan awak dewe isok nonton sambil turu sisan. Dadi rasane koyok nonton nang bioskop sing VIP ngono lah. Gawe awakmu sing gak nduwe waktu dan pingin ngerasakno suasana bioskop nang omah, nganggo proyektor mini ae.

Topic: technology
Gawe awakmu kabeh sing senengane travelling, pasti awakmu nduwe siji keluhan, yaiku klambi sing lungset. Tapi hal koyok ngono iku gak isok dihindari, soale klambi iku mau kan kesimpen nang koper suwe dan ketindikan barang sing liyane. Kate nggowo setrika, tapi panggone gak cukup soale kegeden. Nek wes ngono, wayahe awakmu beralih nang setrika portabel. Setrika sing siji iki nduwe fungsi sing podo koyok setrika biasa, cuma bentukane luwe cilik dan isok muat nang njero koper. Nek wes onok setrika portabel, awakmu gak usah kuatir maneh perkoro klambi lungset, soale wes onok setrika. Dadi gawe awakmu sing ngalami keluhan sing podo, ayo tuku setrika portabel.

Topic: technology